Apocryphos

Apocryphos (del greco Απόκρυφα, apokrypfa) originalmente, isto esseva le definition de scriptos celate, secrete, que non esseva legite in le assemblea cultual public. Quando pois se consolidava le concepto de canone del scriptos biblic, le termino "apocryphos" assumeva un certe nuance negative in le senso de non-canonic. Generalmente se tracta de libros que non ha le mesme contento del Sacre Scripturas, ma que es bon e edificante al lectura.

Es parte del apocryphos del Ancian Testamento (secundo le catholicos roman) 3 Maccabeos, 4 Maccabeos, 4 Esdra; Odes de Salomon, Precaria de Manasseh. Le protestantes include le Deuterocanonic: 1 Maccabeos, 2 Maccabeos, Judith, Tobith, additiones a Esther, le dictos de Jesus ben Sirach (Ecclesiastico o Siracide), Sapientia de Salomon, Libro de Baruch (e Littera de Jeremiah), additiones a Daniel.

Con le termino "Apocriphos del Nove Testamento", se intende ille scriptos, que surgeva in le ecclesia antique, que revela affinitates al scriptos canonic neotestamentari, illo es, evangelios, actos del apostolos, epistolas apostolic, le scriptos del si-dicite Patres apostolic (p. ex. le Evangelio de Thomas, Apocalypse de Petro, Epistola de Barnaba, etc.).

 Vide etiam 

 Canone del Scriptura
 Deuterocanonic

Categoria:Biblia
Categoria:Catholicismo
Categoria:Theologia christian